CELEX: 32010D0082
Language: lv
Date: 2010-02-09 00:00:00
Title: 2010/82/: Komisijas Lēmums ( 2010. gada 9. februāris), ar ko nosaka degamības klases noteiktiem būvizstrādājumiem (dekoratīviem sienu segumiem ruļļu vai plākšņu veidā) (izziņots ar dokumenta numuru C(2010) 397) (Dokuments attiecas uz EEZ)

11.2.2010   
            
            
               LV
            
            
               Eiropas Savienības Oficiālais Vēstnesis
            
            
               L 38/11
            
         KOMISIJAS LĒMUMS
   (2010. gada 9. februāris),
   ar ko nosaka degamības klases noteiktiem būvizstrādājumiem (dekoratīviem sienu segumiem ruļļu vai plākšņu veidā)
   (izziņots ar dokumenta numuru C(2010) 397)
   (Dokuments attiecas uz EEZ)
   (2010/82/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem (1) un jo īpaši tās 20. panta 2. punkta a) apakšpunktu,
   tā kā:
   
               (1)
            
            
               Direktīvā 89/106/EEK paredzēts, ka, lai ņemtu vērā dažādus aizsardzības līmeņus būvdarbos valsts, reģiona vai vietējā līmenī, skaidrojošajos dokumentos nepieciešams ieviest dalījumu klasēs, kas atbilstu izstrādājumu tehniskajiem rādītājiem attiecībā uz katru pamatprasību. Šie dokumenti ir publicēti kā “Komisijas paziņojums par Direktīvas 89/106/EEK skaidrojošajiem dokumentiem (2)”.
            
         
               (2)
            
            
               Attiecībā uz drošības pamatprasībām ugunsgrēka gadījumā skaidrojošajā dokumentā Nr. 2 ir uzskaitīti vairāki savstarpēji saistīti pasākumi, kas kopā nosaka dalībvalstīs dažādi izstrādājamo ugunsdrošības stratēģiju.
            
         
               (3)
            
            
               Viens no šādiem skaidrojošajā dokumentā Nr. 2 norādītajiem pasākumiem ir uguns un dūmu rašanās un izplatīšanās ierobežošana noteiktā platībā, ierobežojot būvizstrādājumu potenciālu veicināt ugunsgrēka tālāku izplatīšanos.
            
         
               (4)
            
            
               Ierobežošanas līmeni var izteikt tikai ar izstrādājumu dažāda līmeņa degamību to galīgajā lietojumā.
            
         
               (5)
            
            
               Panākot saskaņotu risinājumu, iedalījums klasēs tika pieņemts ar Komisijas 2000. gada 8. februāra Lēmumu 2000/147/EK, ar ko ievieš Padomes Direktīvu 89/106/EEK attiecībā uz būvizstrādājumu degamības klasifikāciju (3).
            
         
               (6)
            
            
               Attiecībā uz dekoratīviem sienu segumiem ruļļu vai plākšņu vaidā ir jālieto klasifikācija, kas ir noteikta Lēmumā 2000/147/EK.
            
         
               (7)
            
            
               Daudziem būvizstrādājumiem un/vai būvmateriāliem, kas atbilst Lēmumā 2000/147/EK paredzētajai klasifikācijai, degamība ir vispāratzīta un pietiekami labi zināma ugunsdrošības iestādēm dalībvalstīs, tādējādi to atbilstība šiem konkrētajiem raksturlielumiem nav jātestē.
            
         
               (8)
            
            
               Šajā lēmumā paredzētie pasākumi ir saskaņā ar Būvniecības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Būvizstrādājumi un/vai būvmateriāli, kas atbilst visām raksturlielumam “degamība” noteiktajām prasībām un nav papildus jātestē, norādīti pielikumā.
   2. pants
   Konkrētās klases, kas jāpiemēro dažādiem būvizstrādājumiem un/vai būvmateriāliem atbilstīgi Lēmumā 2000/147/EK pieņemtajai degamības klasifikācijai, ir norādītas šā lēmuma pielikumā.
   3. pants
   Attiecīgā gadījumā izstrādājumus izvērtē, ņemot vērā to galīgo lietojumu.
   4. pants
   Šis lēmums ir adresēts dalībvalstīm.
   
      Briselē, 2010. gada 9. februārī
      
         
            Komisijas vārdā –
         
            priekšsēdētāja vietnieks
         
         Günter VERHEUGEN
      
   
   
      (1)  OV L 40, 11.2.1989., 12. lpp.
   
      (2)  OV C 62, 28.2.1994., 1. lpp.
   
      (3)  OV L 50, 23.2.2000., 14. lpp.
   
      PIELIKUMS
      Šajā pielikumā iekļautajā tabulā uzskaitīti būvizstrādājumi un/vai būvmateriāli, kas atbilst visām degamības prasībām un nav papildus jātestē.
      
         Tabula
      
      
         Degamības klases dekoratīviem ruļļu vai plākšņu veida sienu segumiem
      
      
                  Ražojums (1)
                  
               
               
                  Maksimālais svars uz vienības laukumu
                  (g/m2)
               
               
                  Maksimālais biezums
                  (mm)
               
               
                  Klase (2)
                  
               
            
                  Sienu segumi no celulozes šķiedrām
               
               
                  190
               
               
                  0,9
               
               
                  D-s3, d2
               
            
                  Sienu segumi no celulozes šķiedrām, pārklāti vai apdrukāti ar polimēriem
               
               
                  470
               
               
                  0,7
               
            
                  Sienu segumi no celulozes un poliestera šķiedru maisījuma
               
               
                  160
               
               
                  0,3
               
            
                  Sienu segumi no celulozes un poliestera šķiedru maisījuma, pārklāti vai apdrukāti ar polimēriem
               
               
                  410
               
               
                  0,5
               
            
                  Sienu segumi no auduma, kas pārklāts ar polimēriem
               
               
                  510
               
               
                  0,7
               
            
                  Sienu segumi no austa tekstilmateriāla ar celulozes šķiedru vai celulozes un poliestera šķiedru pamatni
               
               
                  450
               
               
                  0,8
               
            
                  Sienu segumi no putota PVC ar celulozes šķiedru vai celulozes un poliestera šķiedru pamatni
               
               
                  310
               
               
                  1,8
               
            
         (1)  Ražojumi saskaņā ar EN 15102, ko uzklāj uz pamata, kas atbilst vismaz klasei A2-s1,d0 un kura minimālais biezums ir 12 mm un maksimālais blīvums – 800 kg/m3, izmantojot cietes, cietes/PVA vai celulozes/PVA līmi, kuras daudzums nepārsniedz 200 g/m2.
      
         (2)  Klase saskaņā ar Komisijas Lēmuma 2000/147/EK pielikuma 1. tabulu.